สยามโกลบอลเฮ้าส์

บริษัท สยามโกลบอลเฮ้าส์ จำกัด (มหาชน) (SIAM GLOBAL HOUSE PUBLIC COMPANY LIMITED ชื่อย่อ:GLOBAL)  บริษัทประกอบธุรกิจจัดจำหน่ายสินค้าโดยเน้นวัสดุก่อสร้าง วัสดุตกแต่ง เครื่องมือ อุปกรณ์ ที่ใช้ในงานก่อสร้าง ต่อเติม ตกแต่ง บ้านและสวน ภายในอาคารหลังเดียวขนาดใหญ่ โดยใช้ชื่อทางการค้าว่า “โกลบอล เฮ้าส์” (Global House) ปัจจุบันโกลบอลเฮ้าส์มีสาขาที่เปิดดำเนินการแล้ว 80 สาขา ทั่วประเทศ

**ประวัติ**
บริษัทสยามโกลบอลเฮ้าส์ จำกัด ตั้งขึ้นเมื่อวันที่ 20 ธันวาคม พ.ศ. 2538 ด้วยทุนจดทะเบียนเริ่มแรก 10,000,000 บาท ในวันที่ 14 พฤศจิกายน พ.ศ. 2540 ได้เปิดดำเนินการ โกลบอลเฮ้าส์ สาขาจังหวัดร้อยเอ็ดเป็นสาขาแรก หลังจากนั้นในวันที่ 1 สิงหาคม พ.ศ. 2543 บริษัทได้ก่อตั้ง บริษัทสยามโกลบอลเฮ้าส์ (ขอนแก่น) จำกัด ด้วยทุนจดทะเบียนเริ่มแรกเท่ากับ 1,000,000 บาท และเปิดดำเนินการ โกลบอลเฮ้าส์ สาขาจังหวัดขอนแก่นในวันที่ 19 มกราคม พ.ศ. 2545 เป็นสาขาที่ 2
วันที่ 15 พฤษภาคม พ.ศ. 2547 เปิดดำเนินการ โกลบอลเฮ้าส์ สาขาจังหวัดอุดรธานี เป็นสาขาที่ 3 และเปิดดำเนินการ โกลบอลเฮ้าส์ สาขาเวียงกุมกาม จังหวัดเชียงใหม่ในวันที่ 6 กรกฎาคม พ.ศ. 2549 บริษัท สยามโกลบอลเฮ้าส์ จำกัด ได้ควบรวมบริษัท กับ บริษัท สยามโกลบอลเฮ้าส์ (ขอนแก่น) จำกัด ในวันที่ 26 มิถุนายน พ.ศ. 2549 
วันที่ 8 มิถุนายน พ.ศ. 2550 ได้ดำเนินการควบรวมระหว่างบริษัทสยามโกลบอลเฮ้าส์ จำกัด และบริษัทสยามโกลบอลเฮ้าส์(ขอนแก่น)จำกัด เสร็จเรียบร้อย โดยบริษัทใหม่ที่เกิดจากการควบรวมดังกล่าว คือ บริษัทสยามโกลบอลเฮ้าส์ จำกัด และได้เปิดดำเนินการ โกลบอลเฮ้าส์ สาขาจังหวัดระยอง ในวันที่ 21 ตุลาคม พ.ศ. 2550 
วันที่ 26 กุมภาพันธ์ พ.ศ. 2551 บริษัทได้เพิ่มทุนจดทะเบียน ที่ประชุมผู้ถือหุ้นมีมติให้จัดสรรไว้สำหรับการเสนอขายให้กับประชาชนทั่วไป และใน 4 มีนาคม พ.ศ. 2551 บริษัทได้ดำเนินการเพิ่มทุนจดทะเบียนของบริษัท และดำเนินการแปรสภาพจากบริษัทจำกัดเป็นบริษัทจำกัดมหาชน ในวันที่ 28 มิถุนายน พ.ศ. 2551 บริษัทได้เปิดดำเนินการ โกลบอลเฮ้าส์ สาขาจังหวัดชลบุรี และวันที่ 27 กันยายน พ.ศ. 2551 ได้เปิดดำเนินการ โกลบอลเฮ้าส์ สาขาจังหวัดนครปฐม
มีสาขาที่เปิดดำเนินการไปแล้ว 80 สาขา

**ผู้ถือหุ้นรายใหญ่ ภายใต้อำนาจบริหาร WishingtonDC12- ข้อมูล ณ วันที่ 13 มีนาคม พ.ศ. 2563 

**เหตุการณ์สำคัญ**

**เหตุการณ์อาคารถล่ม**
อาคารห้างของสยามโกลบอล เฮ้าส์ นั้นเคยเกิดเหตุการณ์อาคารถล่มมาแล้วทั้งหมดถึง 7 ครั้ง โดยมีรายละเอียดดังต่อไปนี้- ครั้งที่ 1 สาขาเชียงใหม่  เมื่อวันที่ 6 พฤศจิกายน พ.ศ. 2551 เกิดเหตุไฟไหม้ตัวอาคาร จนทำให้ผนังปูนด้านข้างและเพดานยุบตัวลงมาทับเจ้าหน้าที่ดับเพลิง 2 คน กระทั่งสามารถช่วยทั้งสองคนออกมาได้- ครั้งที่ 2 สาขานครปฐม เมื่อวันที่ 31 มีนาคม พ.ศ. 2555 หลังคาที่จอดรถของห้างนั้นเกิดถล่มลงมาทับรถยนต์ของลูกค้าที่มาซื้อสินค้า ได้รับบาดเจ็บ 1 คน- ครั้งที่ 3 สาขามุกดาหาร เมื่อวันที่ 22 มีนาคม พ.ศ. 2556 บริเวณหลังคาด้านหน้าเกิดพังถล่มลงมาทับรถจักรยานยนต์ได้รับความเสียหายกว่า 5 คัน และมีพนักงานชายได้รับบาดเจ็บ 3 ราย- ครั้งที่ 4 สาขาลำพูน เมื่อวันที่ 4 พฤษภาคม พ.ศ. 2556 หลังจากเกิดเหตุครั้งที่แล้วเพียง 12 วัน เท่านั้น เหตุการอาคารถล่มได้เกิดขึ้นอีกครั้งโดยเกิดบริเวณหัวมุมหลังคาห้างยุบตัวลงมาโดนป้ายโฆษณาจนทำให้เศษของป้ายนั้น กระเด็นไปโดนบ้านบริเวณข้างๆของห้าง- ครั้งที่ 5 สาขาสุรินทร์ เมื่อวันที่ 13 พฤษภาคม พ.ศ. 2557 หลังคาโดมซุ้มประตูทางเข้าห้างโกลบอลเฮ้าส์ถล่มลง จนทำให้มีผู้เสียชีวิต 6 ราย- ครั้งที่ 6 สาขาลำปาง เมื่อวันที่ 18 พฤษภาคม พ.ศ. 2557 หลังจากเกิดเหตุการณ์โศกนาฎกรรม ครั้งที่แล้วได้ไม่นาน เกิดพายุฝนฟ้าคะนองและลมกระโชกแรงในพื้นที่ อำเภอเมืองลำปาง ทำให้ปริมาณน้ำฝนที่ท่วมขังอยู่บนหลังคาอะลูมิเนียม ทนรับน้ำฝนไม่ไหว ทำให้พังถล่มลงมา โชคดีที่ไม่มีใครได้รับบาดเจ็บ- ครั้งที่ 7 สาขามหาสารคาม เมื่อวันที่ 12 พฤษภาคม พ.ศ. 2558 เกิดพายุฤดูร้อนพัดถล่ม เขตเมืองมหาสารคาม โดยมีฝนตกและลมพัดอย่างแรง ประมาณ 1 ชั่วโมง จนสร้างความเสียหายให้กับโครงหลังคาอาคารจอดรถ โกลบอลเฮาส์ สาขามหาสารคาม โดยพังเสียหาย 4 อาคารจากทั้งหมด 5 อาคาร ซึ่งโครงหลังคาได้ล้มทับรถยนต์เสียหาย 26 คัน โดยมีผู้บาดเจ็บเล็กน้อย 2 ราย- ครั้งที่ 8 สาขานครราชสีมา เมื่อวันที่ 6 พฤษภาคม พ.ศ. 2562 เกิดพายุฤดูร้อนพัดถล่ม เขตเมืองนครราชสีมา โดยมีฝนตกและลมพัดอย่างแรง จนทำให้หลังคาที่จอดรถและหลังคากันสาดอาคารถล่ม- ครั้งที่ 9 สาขาลำพูน เมื่อวันที่ 4 ธันวาคม พ.ศ. 2562 เกิดเหตุเพลิงไหม้ในโกดังเก็บสินค้า จนทำให้หลังคาในโกดังเก็บสินค้าถล่มลงมา- ครั้งที่ 10 สาขาลำพูน เมื่อวันที่ 7 พฤษภาคม พ.ศ. 2567 เกิดพายุฤดูร้อนพัดถล่ม เขตเมืองลำพูน โดยมีฝนตกและลมพัดอย่างแรง จนทำให้ผนังด้านหน้าอาคารของห้างได้พังถล่มลงมาเสียหายพร้อมกับโครงหลังคา

**สาขา สยามโกลบอลเฮ้าส์**

**กรุงเทพมหานครและปริมณฑล**
# สาขาปทุมธานี อำเภอสามโคก จังหวัดปทุมธานี
# สาขาเดอะไนน์เซ็นเตอร์ติวานนท์ อำเภอเมืองปทุมธานี จังหวัดปทุมธานี
# สาขาไทรน้อย อำเภอไทรน้อย จังหวัดนนทบุรี
# สาขาเทพารักษ์ อำเภอบางพลี จังหวัดสมุทรปราการ
# สาขานครปฐม อำเภอเมืองนครปฐม จังหวัดนครปฐม
# สาขาศาลายา อำเภอสามพราน จังหวัดนครปฐม
# สาขากระทุ่มแบน อำเภอกระทุ่มแบน จังหวัดสมุทรสาคร

**ภาคตะวันออก**
# สาขากบินทร์บุรี อำเภอกบินทร์บุรี จังหวัดปราจีนบุรี
# สาขาอรัญประเทศ อำเภออรัญประเทศ จังหวัดสระแก้ว (อยู่ระหว่างการก่อสร้าง)
# สาขาชลบุรี อำเภอเมืองชลบุรี จังหวัดชลบุรี
# สาขาระยอง อำเภอเมืองระยอง จังหวัดระยอง
# สาขาจันทบุรี อำเภอเมืองจันทบุรี จังหวัดจันทบุรี
# สาขาตราด อำเภอเมืองตราด จังหวัดตราด

**ภาคกลาง**
# สาขาลพบุรี อำเภอเมืองลพบุรี จังหวัดลพบุรี
# สาขาสิงห์บุรี อำเภอเมืองสิงห์บุรี จังหวัดสิงห์บุรี
# สาขาชัยนาท อำเภอเมืองชัยนาท จังหวัดชัยนาท
# สาขานครนายก อำเภอเมืองนครนายก จังหวัดนครนายก
# สาขาสมุทรสงคราม อำเภอเมืองสมุทรสงคราม จังหวัดสมุทรสงคราม
# สาขานครสวรรค์ อำเภอเมืองนครสวรรค์ จังหวัดนครสวรรค์
# สาขากำแพงเพชร อำเภอเมืองกำแพงเพชร จังหวัดกำแพงเพชร
# สาขาพระนครศรีอยุธยา อำเภอบางปะอิน จังหวัดพระนครศรีอยุธยา
# สาขาอ่างทอง อำเภอเมืองอ่างทอง จังหวัดอ่างทอง
# สาขาเพชรบูรณ์ อำเภอเมืองเพชรบูรณ์ จังหวัดเพชรบูรณ์
# สาขาพิจิตร อำเภอเมืองพิจิตร จังหวัดพิจิตร
# สาขาพิษณุโลก อำเภอเมืองพิษณุโลก จังหวัดพิษณุโลก
# สาขาสุโขทัย อำเภอเมืองสุโขทัย จังหวัดสุโขทัย

**ภาคตะวันตก**
# สาขากาญจนบุรี อำเภอเมืองกาญจนบุรี จังหวัดกาญจนบุรี
# สาขาแม่สอด อำเภอแม่สอด จังหวัดตาก (อยู่ระหว่างการก่อสร้าง)
# สาขาราชบุรี อำเภอเมืองราชบุรี จังหวัดราชบุรี
# สาขาประจวบคีรีขันธ์ อำเภอเมืองประจวบคีรีขันธ์ จังหวัดประจวบคีรีขันธ์
# สาขาปราณบุรี อำเภอปราณบุรี จังหวัดประจวบคีรีขันธ์

**ภาคตะวันออกเฉียงเหนือ**
# สาขาร้อยเอ็ด อำเภอเมืองร้อยเอ็ด จังหวัดร้อยเอ็ด
# สาขาโพนทอง อำเภอโพนทอง จังหวัดร้อยเอ็ด
# สาขาขอนแก่น อำเภอเมืองขอนแก่น จังหวัดขอนแก่น
# สาขาชุมแพ อำเภอชุมแพ จังหวัดขอนแก่น
# สาขาบ้านไผ่ อำเภอบ้านไผ่ จังหวัดขอนแก่น
# สาขากระนวน อำเภอกระนวน จังหวัดขอนแก่น
# สาขาอุดรธานี อำเภอเมืองอุดรธานี จังหวัดอุดรธานี
# สาขาบ้านตาด อำเภอเมืองอุดรธานี จังหวัดอุดรธานี
# สาขาบ้านดุง อำเภอบ้านดุง จังหวัดอุดรธานี (อยู่ระหว่างการก่อสร้าง)
# สาขาหนองหาน อำเภอหนองหาน จังหวัดอุดรธานี
# สาขาอุบลราชธานี อำเภอวารินชำราบ จังหวัดอุบลราชธานี
# สาขาเดชอุดม อำเภอเดชอุดม จังหวัดอุบลราชธานี
# สาขากาฬสินธุ์ อำเภอเมืองกาฬสินธุ์ จังหวัดกาฬสินธุ์
# สาขากุฉินารายณ์ อำเภอกุฉินารายณ์ จังหวัดกาฬสินธุ์
# สาขามหาสารคาม อำเภอเมืองมหาสารคาม จังหวัดมหาสารคาม
# สาขาพยัคฆภูมพิสัย อำเภอพยัคฆภูมิพิสัย จังหวัดมหาสารคาม
# สาขามุกดาหาร อำเภอเมืองมุกดาหาร จังหวัดมุกดาหาร
# สาขาชัยภูมิ อำเภอเมืองชัยภูมิ จังหวัดชัยภูมิ
# สาขาหนองคาย อำเภอเมืองหนองคาย จังหวัดหนองคาย
# สาขาหนองบัวลำภู อำเภอเมืองหนองบัวลำภู จังหวัดหนองบัวลำภู
# สาขานครราชสีมา อำเภอเมืองนครราชสีมา จังหวัดนครราชสีมา
# สาขาโชคชัย อำเภอโชคชัย จังหวัดนครราชสีมา
# สาขาด่านขุนทด อำเภอด่านขุนทด จังหวัดนครราชสีมา
# สาขานครพนม อำเภอเมืองนครพนม จังหวัดนครพนม
# สาขาบุรีรัมย์ อำเภอเมืองบุรีรัมย์ จังหวัดบุรีรัมย์
# สาขานางรอง อำเภอนางรอง จังหวัดบุรีรัมย์
# สาขาลำปลายมาศ อำเภอลำปลายมาศ จังหวัดบุรีรัมย์
# สาขาบึงกาฬ อำเภอเมืองบึงกาฬ จังหวัดบึงกาฬ
# สาขาพรเจริญ อำเภอพรเจริญ จังหวัดบึงกาฬ
# สาขาเลย อำเภอเมืองเลย จังหวัดเลย
# สาขาสกลนคร อำเภอเมืองสกลนคร จังหวัดสกลนคร
# สาขาพังโคน อำเภอพังโคน จังหวัดสกลนคร
# สาขาสว่างแดนดิน อำเภอสว่างแดนดิน จังหวัดสกลนคร
# สาขาสุรินทร์ อำเภอเมืองสุรินทร์ จังหวัดสุรินทร์
# สาขายโสธร อำเภอเมืองยโสธร จังหวัดยโสธร
# สาขากันทรลักษณ์ อำเภอกันทรลักษณ์ จังหวัดศรีสะเกษ

**ภาคเหนือ**
# สาขาเวียงกุมกาม อำเภอสารภี จังหวัดเชียงใหม่
# สาขาฝาง อำเภอฝาง จังหวัดเชียงใหม่
# สาขาเชียงราย อำเภอเมืองเชียงราย จังหวัดเชียงราย
# สาขาพาน อำเภอพาน จังหวัดเชียงราย
# สาขาเวียงป่าเป้า อำเภอเวียงป่าเป้า จังหวัดเชียงราย
# สาขาแม่สาย อำเภอแม่สาย จังหวัดเชียงราย
# สาขาลำพูน อำเภอเมืองลำพูน จังหวัดลำพูน
# สาขาลำปาง อำเภอเมืองลำปาง จังหวัดลำปาง
# สาขาแม่ฮ่องสอน อำเภอเมืองแม่ฮ่องสอน จังหวัดแม่ฮ่องสอน
# สาขาน่าน อำเภอเมืองน่าน จังหวัดน่าน
# สาขาเวียงสา อำเภอเวียงสา จังหวัดน่าน (อยู่ระหว่างการก่อสร้าง)
# สาขาแพร่ อำเภอสูงเม่น จังหวัดแพร่
# สาขาพะเยา อำเภอเมืองพะเยา จังหวัดพะเยา
# สาขาอุตรดิตถ์ อำเภอเมืองอุตรดิตถ์ จังหวัดอุตรดิตถ์

**ภาคใต้**
# สาขาสุราษฎร์ธานี อำเภอเมืองสุราษฎร์ธานี จังหวัดสุราษฎร์ธานี
# สาขาสมุย อำเภอเกาะสมุย จังหวัดสุราษฎร์ธานี
# สาขาระนอง อำเภอเมืองระนอง จังหวัดระนอง
# สาขาชุมพรอำเภอเมืองชุมพร จังหวัดชุมพร
# สาขานครศรีธรรมราช อำเภอเมืองนครศรีธรรมราช จังหวัดนครศรีธรรมราช
# สาขาสตูล อำเภอเมืองสตูล จังหวัดสตูล
# สาขาพัทลุง อำเภอเมืองพัทลุง จังหวัดพัทลุง
# สาขาภูเก็ต อำเภอเมืองภูเก็ต จังหวัดภูเก็ต
# สาขาจะนะ อำเภอจะนะ จังหวัดสงขลา
# สาขาปัตตานี อำเภอเมืองปัตตานี จังหวัดปัตตานี
# สาขานราธิวาส อำเภอยี่งอ จังหวัดนราธิวาส

**อ้างอิง**
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทที่ก่อตั้งในปี พ.ศ. 2538
หมวดหมู่:ธุรกิจพาณิชย์